Diari Oficial de la Generalitat Valenciana


Sumari del DOGV 8897, del 03-09-2020 (2020/6948)

RESOLUCIÓ de 31 d'agost de 2020, de la Direcció General d'Esport, per la qual es concedeixen sis beques per a la realització de pràctiques professionals en la Direcció General d'Esport, durant l'exercici 2020 i 2021.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8897

Data del DOGV
:   03-09-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6948


Data del document
:   31-08-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 31 d'agost de 2020, de la Direcció General d'Esport, per la qual es concedeixen sis beques per a la realització de pràctiques professionals en la Direcció General d'Esport, durant l'exercici 2020 i 2021. [2020/6948]  
Per l'Ordre 70/2016, de 15 de novembre, de la Conselleria d'Educació, Investigació, Cultura i Esport, s'aprovaren les bases reguladores de la concessió de beques per a la realització de pràctiques professionals en la Direcció General d'Esport, en el marc de la política dirigida a la integració i formació de la joventut, i amb l'objecte de facilitar-li formació complementària, l'adquisició de noves aptituds i l'especialització i el perfeccionament en l'àmbit de l'Administració pública valenciana.  
D'acord amb les bases esmentades, mitjançant la Resolució de 30 de desembre de 2019, de la Direcció General d'Esport, es convocaren sis beques per a la realització de pràctiques professionals en la Direcció General d'Esport, durant l'exercici 2020 i 2021, en les modalitats següents:  
- Una beca, en la Direcció General d'Esport, per a persones amb titulació de grau en Ciències de l'Activitat Física i de l'Esport o equivalent. L'àmbit de les activitats en què es desenvoluparà aquesta beca serà el suport als clubs, a les federacions esportives, a l'esport d'elit no professional i a les persones esportistes, la col·laboració amb la Xarxa de Centres de Tecnificació Esportiva de la Comunitat Valenciana, el suport als programes de tecnificació, l'Escola de l'Esport i activitats de foment de l'esport.  
- Una beca, en la Direcció General d'Esport, per a persones amb titulació de grau en Ciències de l'Activitat Física i de l'Esport o equivalent. L'àmbit de les activitats en què es desenvoluparà aquesta beca serà la promoció de l'esport per a tots i l'esport en edat escolar, l'organització i la gestió dels Jocs Esportius de la Comunitat Valenciana, la gestió de les escoles de la mar de la Generalitat, el foment i la difusió de les activitats nàutiques i els esports relacionats amb la mar, el suport als clubs, a les federacions esportives, a l'esport d'elit no professional i a les persones esportistes, la col·laboració amb la Xarxa de Centres de Tecnificació Esportiva de la Comunitat Valenciana, el suport als programes de tecnificació, l'Escola de l'Esport i activitats de foment de l'esport.  
- Una beca, en el Servei Territorial de Cultura i Esport d'Alacant, per a persones amb titulació de grau en Ciències de l'Activitat Física i de l'Esport o equivalent. L'àmbit de les activitats en què es desenvoluparà aquesta beca serà la promoció de l'esport per a tots i l'esport en edat escolar, l'organització i la gestió dels Jocs Esportius de la Comunitat Valenciana, la gestió de les escoles de la mar de la Generalitat, el foment i la difusió de les activitats nàutiques i els esports relacionats amb la mar, el suport als clubs, les federacions esportives, a l'esport d'elit no professional i a les persones esportistes, la col·laboració amb la Xarxa de Centres de Tecnificació Esportiva de la Comunitat Valenciana, el suport als programes de tecnificació, l'Escola de l'Esport i les activitats de foment de l'esport.  
  
- Una beca, en el Servei Territorial de Cultura i Esport de Castelló, per a persones amb titulació de grau en Ciències de l'Activitat Física i de l'Esport o equivalent. L'àmbit de les activitats en què es desenvoluparà aquesta beca serà la promoció de l'esport per a tots i l'esport en edat escolar, l'organització i la gestió dels Jocs Esportius de la Comunitat Valenciana, la gestió de les escoles de la mar de la Generalitat, el foment i la difusió de les activitats nàutiques i els esports relacionats amb la mar, el suport als clubs, a les federacions esportives, a l'esport d'elit no professional i a les persones esportistes, la col·laboració amb la Xarxa de Centres de Tecnificació Esportiva de la Comunitat Valenciana, suport als programes de tecnificació, l'Escola de l'Esport i activitats de foment de l'esport.  
  
- Una beca, en el Servei Territorial de Cultura i Esport de València, per a persones amb titulació de grau en Ciències de l'Activitat Física i de l'Esport o equivalent. L'àmbit de les activitats en què es desenvoluparà aquesta beca serà la promoció de l'esport per a tots i l'esport en edat escolar, l'organització i la gestió dels Jocs Esportius de la Comunitat Valenciana, la gestió de les escoles de la mar de la Generalitat, el foment i la difusió de les activitats nàutiques i els esports relacionats amb la mar, el suport als clubs, les federacions esportives, a l'esport d'elit no professional i a les persones esportistes, la col·laboració amb la Xarxa de Centres de Tecnificació Esportiva de la Comunitat Valenciana, el suport als programes de tecnificació, l'Escola de l'Esport i activitats de foment de l'esport.  
- Una beca, en la Subdirecció General d'Esport, per a persones amb titulació de llicenciatura o grau en economia, finances i comptabilitat o en administració i direcció d'empreses.  
La comissió avaluadora prevista en la base setena de l'Ordre 70/2016, de 15 de novembre, s'ha reunit per a valorar cadascuna de les sol·licituds presentades, per a la realització de les entrevistes i per a elaborar la proposta d'adjudicació corresponent.  
Atés el que disposa l'article 9 del Decret 132/2009, de 4 de setembre, del Consell, pel qual es regula la concessió de beques, i de conformitat amb el que estableix l'apartat 3 de la base onze i la disposició addicional primera de l'Ordre 70/2016, per la qual s'aproven les bases, resolc:  
  
Primer  
Adjudicar les sis beques convocades per a la realització de pràctiques professionals en la Direcció General d'Esport, amb càrrec a l'aplicació pressupostària 53.20.98.187.65 del capítol IV, línia S8139000, per un import total de 80.387,04 euros (dels quals 26.773,44 euros corresponen al pressupost de la Generalitat de l'exercici 2020, i 53.613,60 euros, al pressupost de la Generalitat per a l'exercici 2021), a les persones sol·licitants que han obtingut la puntuació més alta i que s'indiquen en l'annex I d'aquesta resolució.  
L'import corresponent a l'exercici 2021 se subordinarà als crèdits que, per a aquest exercici, es consignen a aquest efecte en el pressupost de la Generalitat.  
  
Segon  
Constituir una borsa de reserva per a cadascuna de les beques, prioritzada per ordre de puntuació, per a cobrir les vacants que puguen produir-se en les beques adjudicades, amb les persones candidates admeses que no han estat adjudicatàries i que s'indiquen en l'annex II d'aquesta resolució.  
En el cas que es produïsquen vacants durant el període de gaudi de les beques per renúncies, abandonaments, incompliment d'obligacions o qualsevol altra incidència, es pot concedir una nova beca, per la resta del període màxim de gaudi d'aquesta, entre les persones integrants de la borsa corresponent indicada en l'annex II d'aquesta resolució.  
  
En l'annex III s'enumeren les sol·licituds que han estat desestimades, amb la indicació dels motius.  
  
Tercer  
De conformitat amb el que estableix l'apartat quart de la Resolució de 30 de desembre de 2019, es va establir la dotació econòmica per a cadascuna de les beques de 1.067,15 euros mensuals bruts, de conformitat amb la Resolució de 12 de febrer de 2019, de la Conselleria d'Hisenda i Model Econòmic, per la qual s'estableix la quantitat inicial de percepció en l'exercici 2019 de les beques sotmeses a l'àmbit d'aplicació del Decret 132/2009, i l'apartat primer de l'Acord de 8 de novembre del Consell, d'aprovació d'un increment salarial addicional en les retribucions del personal al servei del sector públic de la Generalitat, en aplicació del Decret llei 1/2019.  
No obstant això, cal tindre en compte que, si escau, i tal com estableix l'article 17.1 del Decret 132/2009, aquesta quantia s'incrementarà aplicant el mateix increment global previst per al sector públic valencià en la llei de pressupostos de cada any.  
Sobre aquest import cal fer la retenció corresponent a compte de l'impost sobre la renda de les persones físiques, així com la cotització corresponent a la Seguretat Social, d'acord amb el que estableix la base segona de l'Ordre 70/2016, que va aprovar les bases reguladores.  
  
  
  
Quart  
El període de duració de les beques és de 12 mesos, començarà l'1 de setembre de 2020 i finalitzarà una vegada transcorreguts els dotze mesos des del dia inicial. El període corresponent a 2021 està condicionat a l'existència de consignació pressupostària suficient en l'exercici.  
El període de durada de la beca pot prorrogar-se sense necessitat d'una nova convocatòria per un període màxim de dotze mesos addicionals, sempre que hi haja la disponibilitat pressupostària corresponent en els pressupostos anuals següents de la Generalitat i el desenvolupament de l'activitat que s'estiga efectuant així ho requerisca o aconselle.  
  
Cinqué  
La publicació d'aquesta resolució té efecte de notificació a les persones interessades, d'acord amb el que disposen l'article 40 i els següents de la Llei 39/2015, d'1 d'octubre, del procediment administratiu comú de les administracions públiques, i la informació corresponent s'insereix en la Seu Electrònica de la Generalitat i en el web de la Conselleria d'Educació, Cultura i Esport.  
  
De conformitat amb el que estableixen els articles 112, 123 i 124 de la Llei 39/2015, i 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es pot recórrer potestativament en reposició o bé es pot plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs potestatiu de reposició ha d'interposar-se davant del conseller d'Educació, Cultura i Esport, en el termini d'un mes comptador des de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu ha d'interposar-se davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 31 d'agost de 2020.- El director general d'Esport: Josep Miquel Moya Torres.